აბუ-დაბიშ ერეფოშქაშე აეროპორტი

აბუ-დაბიშ ერეფოშქაშე აეროპორტი (არაბ. مطار أبو ظبي الدولي‎‎) (IATA: AUH, ICAO: OMAA) — საირიქანო აეროპორტი აბუ-დაბის, არაბეფიშ გოართოიანაფილი საამიროეფიშ ნანანოღას. აეროპორტიქ აკიგჷ 1982 წანას, ნოღაშ ცენტრიშე 32 კმ.-შ გოძვენას (თეიშახ, 1968 წანას აეროპორტი ფუნქციონირენდჷ ნოღაშ შხვა რაიონს). 2010 წანაშ Airport Council International-იშ გჷმოკითხირიშ მეჯინათ, არხო ბჟაეიოლიშ არძაშე საუჯგუშო აეროპორტი. აეროპორტი ავიაკომპანია Etihad Airways-იშ ბაზა რე.